section_heading: Klupska karijera
paragraph_text: Ponikao je u mostarskome Veležu, u kojemu je neko vrijeme igrao i za omladinsku i za prvu momčad. Nakon 13 sezona prešao u atenski AEK, za koji je igrao 3 godine, a potom se vratio u Velež. Ukupno odigrao je više od 700 utakmica i postigao 300 pogodaka. Nosio je igru mostarskoga prvoligaša. Inteligentan, profinjen tehničar, majstor duga pasa i driblinga. Bio je mozak momčadi i začetnik svih akcija, često su ga zvali »poslovođa«. Član čuvenoga mostarskog BMV-a, trija Bajević–Marić–Vladić, i ljubimac navijača.